
 R E P U B L I K A    H R V A T S K A

        ZAGREBAČKA ŽUPANIJA

          GRAD  ZAPREŠIĆ

     GRADSKO VIJEĆE

KLASA: 

URBROJ: 

Zaprešić, 
Na temelju članka 9. stavak 10. Zakon o grobljima (Narodne novine br. 78/25, 80/25) i  članka 22. Statuta Grada Zaprešića (Službene novine Grada Zaprešića br. 04/09, 02/13, 06/13 - pročišćeni tekst, 07/14, 01/18, 02/20 i 01/21), nakon prethodno provedenog postupka savjetovanja sa zainteresiranom javnošću, Gradsko vijeće Grada Zaprešića, na sjednici održanoj dana_________ godine, donijelo je 

O D L U K U

O    G R O B L J I M A
I. OPĆE ODREDBE

Članak 1.

(1) Groblja na području Grada Zaprešića su komunalna infrastruktura u vlasništvu Grada Zaprešića te se Grad obvezuje osigurati sve preduvjete potrebne za njihovo redovito održavanje i uredno funkcioniranje.

(2) Ovom Odlukom o grobljima (u daljnjem tekstu: Odluka) uređuju se: 

· mjerila i kriteriji za dodjelu i ustupanje grobnih mjesta
· iskopavanje i premještaj posmrtnih ostataka u grobnici

· produbljenje groba i premještanje posmrtnih ostataka u grobnici

· ukopi i privremeni ukopi

· način ukopa nepoznatih osoba

· održavanje groblja i uklanjanje otpada

· veličina, dimenzije, materijal i izgled grobnih mjesta i spomen obilježja

· uvjeti upravljanja grobljem od strane pravne osobe koja upravlja grobljem

· uvjeti, način i mjesto prosipanja kremiranih posmrtnih ostataka umrle osobe

· uvjeti i mjerila za plaćanje naknade pri dodjeli grobnog mjesta i godišnje grobne naknade, kao i mogućnost plaćanja godišnje grobne naknade unaprijed

· uvjeti za ustupanje prava korištenja grobnog mjesta trećim osobama,

· mogućnost da pojedini dijelovi groblja služe za ukope članova pojedinih vjerskih zajednica te mogućnost da se na tim dijelovima groblja ukop obavlja uz prethodnu suglasnost predstavnika tih vjerskih zajednica

· mogućnost da se dio groblja ustupi drugoj jedinici lokalne samouprave ili da se sklopi ugovor o zajedničkom korištenju groblja s drugom jedinicom lokalne samouprave 

· mogućnost da se grobno mjesto dodijeli na korištenje bez obveze premještanja ostataka tijela umrlih osoba u zajedničku grobnicu

· pravila za određivanje naknade za stjecanje opreme i uređaja koji se nalaze na grobnom mjestu bez korisnika grobnog mjesta

· prekršajne sankcije za prekršitelje odredbi.
(3) Izrazi koji se koriste u ovoj Odluci, a koji imaju rodno značenje, odnose se jednako na osobe muškog i ženskog roda, neovisno o gramatičkom rodu u kojem su navedeni. U slučaju kada se pojedini izraz u ovoj Odluci koristi u muškom rodu, smatra se da se odnosi na osobe muškog i ženskog roda, osim ako iz sadržaja, smisla ili svrhe pojedine odredbe ne proizlazi drukčije.
Članak 2.

(1) Ova Odluka primjenjuje se u cijelosti za groblja na području Grada Zaprešića i to za groblja Zaprešić i Merenje (u daljnjem tekstu: groblja).
Članak 3.

(1) Grobljima iz članka 2. ove Odluke upravlja ZAPREŠIĆ d.o.o. za obavljanje komunalnih usluga, OIB 96412232479 , iz Zaprešića, Zelengaj 15 (u daljnjem tekstu: Upravitelj groblja) koje je dužno postupati sukladno odredbama Zakona o grobljima te drugim zakonskim i podzakonskim propisima kojima se regulira materija groblja.
(2) Upravitelj groblja ima javne ovlasti u pojedinim poslovima upravljanja grobljem.

(3) Pod upravljanjem grobljem u smislu ove Odluke, podrazumijeva se dodjela grobnih mjesta na korištenje, uređenje, održavanje i rekonstrukcija groblja te obavljanje poslova ukopa umrlih osoba.

(4) Upravitelj groblja dužan je najmanje jednom godišnje, a na zahtjev Gradskog vijeća i/ili gradonačelnika i češće, Gradskom vijeću i gradonačelniku, podnijeti izvješće. 

(5) Upravitelj groblja dužan je poslovnu dokumentaciju u vezi s upravljanjem groblja voditi odvojeno od ostalog svog poslovanja.
Članak 4.

(1) Održavanje groblja podrazumijeva održavanje prostora i zgrada za obavljanje ispraćaja umrlih osoba i ukopa tijela umrlih osoba te uređivanje putova, zelenih i drugih površina unutar groblja te predstavlja komunalnu djelatnost u nadležnosti Grada Zaprešića.

Članak 5.


(1) Gradsko vijeće Grada Zaprešića donosi odluku o lokalno značajnim osobama te grobnim mjestima u kojima su posmrtni ostaci lokalno značajnih osoba kao dobra od lokalnog značenja. 


(2) Gradsko vijeće Grada Zaprešića donosi odluku o proglašenju znamenite povijesne osobe te grobnog mjesta u kojima su posmrtni ostaci znamenite povijesne osobe kao dobra od lokalnog značenja. 

 
(3) Odluka o proglašenju znamenite povijesne osobe iz stavka 2. ovoga članka donosi se uz prethodno pribavljeno mišljenje Hrvatske akademije znanosti i umjetnosti i Hrvatskog instituta za povijest. 


(4) Mišljenje o značenju znamenite povijesne osobe potrebno je zatražiti prilikom utvrđivanja grobnih mjesta kojima je prestalo pravo korištenja grobnog mjesta.


(5) Grobna mjesta u kojima su pokopani posmrtni ostaci znamenitih povijesnih osoba, posmrtni ostaci hrvatskih branitelja iz Domovinskog rata bez nasljednika ili posmrtni ostaci lokalno značajnih osoba, a na kojima je prestalo pravo korištenja grobnog mjesta ne dodjeljuju se novom korisniku grobnog mjesta, već ga, ako se utvrdi da nema korisnika grobnog mjesta, održava i obnavlja jedinica lokalne samouprave.
II. MJERILA I KRITERIJI ZA DODJELU I USTUPANJE GROBNIH MJESTA NA KORIŠTENJE

Članak 6.


1) Grobna mjesta dodjeljuju se na korištenje u trenutku nastale potrebe za ukopom, prema raspoloživosti grobnih mjesta na pojedinom groblju i redoslijedu utvrđenom položajnim planom grobnih mjesta, a iznimno i na temelju neposrednog zahtjeva, odnosno prikupljanjem ponuda.


(2) Upravitelj groblja može dodjeljivati na korištenje:

· nova grobna mjesta, odnosno grobna mjesta na kojima nisu obavljeni ukopi,

· grobna mjesta za koja je utvrđeno da su, sukladno Zakonu o grobljima, proglašena grobnim mjestima bez korisnika,

· grobna mjesta kojih su se korisnici odrekli, odnosno koja su ustupili Upravitelju groblja.


(3) Grobno mjesto iz stavka 2. ovoga članka dodjeljuje se podnositelju zahtjeva u trenutku potrebe za ukopom umrle osobe, pod uvjetom da je umrla osoba u trenutku smrti imala prebivalište na području Grada Zaprešića te da:

· nije korisnik postojećeg grobnog mjesta na jednom od groblja iz članka 2. ove Odluke u koje je moguće obaviti ukop,

· nema pravo ukopa u postojeće grobno mjesto na jednom od groblja iz članka 2. ove Odluke.


(4) Grobno mjesto neće se dodijeliti na korištenje podnositelju zahtjeva ako umrla osoba ima mogućnost ukopa u postojeće grobno mjesto na jednom od groblja iz članka 2. ove Odluke, odnosno ako podnositelj zahtjeva ima slobodno ili raspoloživo pravo korištenja takvog grobnog mjesta.


(5) Iznimno od stavka 1. ovoga članka, Upravitelj groblja može na neposredni zahtjev, bez nastale potrebe za ukopom, dodijeliti na korištenje novo uređeno grobno mjesto na neodređeno vrijeme osobi koja ima prebivalište na području Grada Zaprešića, o čemu donosi rješenje.


(6) Grobno mjesto iz stavka 5. ovoga članka dodjeljuje se s izgrađenim nadgrobnim objektom, uz plaćanje naknade za dodjelu grobnoga mjesta po neposrednom zahtjevu, sukladno važećem cjeniku Upravitelja groblja.


(7) Vrste i oblici izgrađenih nadgrobnih objekata ovise o raspoloživosti grobnih mjesta i izgrađenih nadgrobnih objekata na pojedinim grobljima.


(8) Grobno mjesto dodjeljuje se na temelju dokumentiranog zahtjeva, odnosno u postupku pokrenutom na drugi način propisan Zakonom o grobljima, o čemu Upravitelj groblja donosi rješenje.


(9) Protiv rješenja o dodjeli grobnog mjesta iz ovoga članka može se izjaviti žalba nadležnom gradskom upravnom tijelu za komunalne poslove.
Članak 7.


(1) Pravo ukopa u grobno mjesto uz korisnika grobnog mjesta imaju i članovi njegove obitelji.


(2) Članom obitelji korisnika grobnog mjesta koji ima pravo ukopa smatra se njegov bračni ili izvanbračni drug, životni ili neformalni životni partner, potomci i posvojena djeca i njihovi bračni ili izvanbračni drugovi, životni ili neformalni životni partneri te njegovi roditelji.


(3) Korisnik grobnog mjesta može dati pravo ukopa i drugim osobama izjavom ovjerenom od javnog bilježnika i upisom iste u grobni očevidnik.


(4) Korisnik grobnog mjesta koji je dao pravo ukopa može to pravo na isti način povući za života osobe kojoj je pravo dano, o čemu je dužan obavijestiti osobu kojoj je povukao pravo ukopa.


(5) Osoba kojoj je korisnik grobnog mjesta dao pravo ukopa ne može prenijeti pravo ukopa na treću osobu.


(6) Pravo ukopa i povlačenje danog prava ukopa korisnik grobnog mjesta dužan je dostaviti Upravitelju groblja koji činjenicu o tome upisuje u grobni očevidnik.


(7) Prestanak prava ukopa može se upisati u grobni očevidnik na temelju izjave korisnika grobnog mjesta o povlačenju prava ukopa ovjerene od javnog bilježnika, na temelju sporazuma, odluke suda ili pisane izjave osobe koja je stekla pravo ukopa.


(8) Ako pravo korištenja ima više korisnika grobnog mjesta, za stjecanje prava ukopa i za obilježavanje ili uređivanje grobnog mjesta potrebna je suglasnost svih sukorisnika ovjerena kod javnog bilježnika.


(9) Nakon smrti korisnika grobnog mjesta do upisa njegovih nasljednika odnosno novog korisnika grobnog mjesta u grobno mjesto mogu se ukapati:

· osobe kojima je korisnik grobnog mjesta dao pravo ukopa u njegovo grobno mjesto,

· osobe koje su u trenutku smrti korisnika grobnog mjesta bile članovi njegove obitelji sukladno stavku 2. ovoga članka i osobe koje bi se smatrale članovima obitelji korisnika grobnog mjesta da je on živ, osim onih osoba koje je korisnik grobnog mjesta za života isključio.


(10) Upravitelj groblja može rješenjem obustaviti ukope u grobno mjesto ako se vodi upravni postupak ili sudski spor o pravu ukopa odnosno korištenju grobnog mjesta, dok takav postupak ili spor ne bude pravomoćno riješen.

Članak 8.


(1) Osoba koja smatra da je korisnik grobnog mjesta, a nije upisana u grobni očevidnik, može zatražiti upis samo na temelju valjane pravne osnove, koja se prilaže u izvorniku ili u obliku javno ovjerene preslike odnosno javno ovjerenog prijepisa 


(2) O zahtjevu korisnika grobnog mjesta iz stavka 1. ovoga članka, Upravitelj groblja odlučuje rješenjem.


(3) Protiv rješenja iz prethodnog stavka, korisnik može izjaviti žalbu o kojoj odlučuje gradsko upravno tijelo nadležno za komunalne poslove.

Članak 9.


(1) Na grobljima Grada Zaprešića u pravilu se ukapaju umrli koji imaju prebivalište na području Grada Zaprešića, prema pripadajućem groblju.


(2) Iznimno, umrlu osobu se može ukopati i izvan područja jedinica lokalne samouprave u kojoj je imala prebivalište ako je tako umrla osoba odredila za života ili ako tako odredi njezina obitelj, odnosno osobe koje su se za života bile dužne skrbiti o umrloj osobi. 

Članak 10.


(1) Tijelo umrle osobe ukapa se u grobno mjesto koje je za života umrloj osobi bilo dodijeljeno tako da je bila korisnik grobnog mjesta ili u grobno mjesto u koje ima pravo ukopa sukladno odredbama Zakona o grobljima. 


(2) Ako umrla osoba nije bila korisnik grobnog mjesta, niti je imala pravo ukopa u grobno mjesto, tijelo umrle osobe ukapa se u grobno mjesto koje rješenjem u upravnom postupku odredi Upravitelj groblja. 

(3) Upravitelj groblja uskratit će ukop i neće preuzeti tijelo umrle osobe ako mu nije dostavljena dozvola za ukop umrle osobe odnosno sprovodnica ako se tijelo umrle osobe u Republiku Hrvatsku prenosi iz inozemstva.

Članak 11.


(1) Iskop posmrtnih ostataka odnosno urne umrle osobe radi prijenosa u drugo grobno mjesto (u daljnjem tekstu: ekshumacija) može se ugovoriti na zahtjev:

· članova uže obitelji, a radi premještaja u drugo grobno mjesto/drugo groblje te korisnika grobnog mjesta iz kojeg se pokojnik ekshumira i u koje se prenosi,

· na temelju zahtjeva osobe koja je ovlaštena tražiti iskop na temelju pravomoćne sudske  odluke,
· po službenoj dužnosti na temelju odluke nadležnog tijela.


(2) Za ekshumaciju je potrebna suglasnost svih korisnika grobnog mjesta iz kojeg se posmrtni ostaci vade i grobnog mjesta na grobljima iz članka 2. ove odluke u koje se posmrtni ostaci prenose.


(3) Osobe iz stavaka 1. i 2. ovoga članka zahtjevu za ekshumaciju dužne su priložiti suglasnost svih sukorisnika grobnog mjesta i sprovodnicu za prijenos posmrtnih ostataka prema propisima o zaštiti pučanstva od zaraznih bolesti.

Članak 12.


(1) Pod opremom  i uređajima grobnog mjesta, u smislu ove Odluke, smatraju se nadgrobna ploča, nadgrobni spomenik i znaci, ograda grobnog mjesta i slično. 


(2) Oprema i uređaji grobnog mjesta iz stavka 1. smatraju se nekretninom te slijede pravnu sudbinu grobnog mjesta. 


(3) Bez obzira na to nalaze li se oprema i uređaji grobnog mjesta i spomen-obilježja unutar ili izvan područja groblja, zabranjeno je sljedeće: 

· opremom i uređajima grobnog mjesta i spomen-obilježja suprotnima najvišim vrednotama ustavnog poretka ili pozitivnim propisima Republike Hrvatske vrijeđati nacionalne, vjerske ili moralne osjećaje građana,

· opremom i uređajima grobnog mjesta i spomen-obilježja vrijeđati vrijednosti obrambenog Domovinskog rata ili na bilo koji način veličati agresiju na Republiku Hrvatsku ili oružanu pobunu protiv Republike Hrvatske tijekom Domovinskog rata ili sudionike u toj pobuni,

· opremom i uređajima grobnog mjesta i spomen-obilježja na bilo koji način povrijediti uspomenu na umrlu osobu.

III. PRODUBLJENJE GROBA I PREMJEŠTANJE POSMRTNIH OSTATATKA U GROBNICI
Članak 13.


(1)Posmrtni ostaci koji se nalaze u grobu mogu se presložiti u za to predviđen prostor nakon proteka 10 godina od ukopa pod uvjetom da su se ostvarili uvjeti za produbljenje groba.


(2) Premještanje posmrtnih ostataka u grobnici radi oslobađanja ukopnog mjesta za novi ukop može se obaviti nakon proteka 20 godina od ukopa u grobnicu, pod uvjetom da su se ostvarili uvjeti za sabiranje i zbrinjavanje posmrtnih ostataka.


(3) Premještaj i produbljivanje grobnog mjesta vrši se na zahtjev korisnika grobnog mjesta o čemu odlučuje Upravitelj groblja.

IV. ISKOPAVANJE I PREMJEŠTAJ POSMRTNIH OSTATAKA

Članak 14.


(1) Prijenos pokojnika u drugo grobno mjesto može se odobriti na zahtjev članova uže obitelji. Ako su članovi uže obitelji umrli prije osobe čiji se prijenos traži, zahtjev mogu podnijeti drugi srodnici, prema redoslijedu utvrđenom zakonskim propisima o nasljeđivanju, odnosno druga ovlaštena osoba. 


(2) Iskopavanje i prijenos pokojnika obavlja Upravitelj groblja. 


(3) Iskopavanje pokojnika iz grobnog mjesta za ukop u zemlju, kao i produbljenje zemljanog groba može se odobriti nakon proteka 10 godina od posljednjeg ukopa u grobno mjesto. Prijenos pokojnika iz betonirane grobnice u drugo grobno mjesto može se odobriti bez obzira na protek vremena od dana ukopa do dana prijenosa pod uvjetom da je pokojnik pokopan u limenom lijesu i da se pokojnik premješta bez vađenja iz lijesa.  


(4) Prijenos urni može se odobriti bez obzira na protek vremena od dana ukopa. 

Članak 15.

(1) Za prijenos pokojnika potrebna je suglasnost korisnika grobnog mjesta u kojem je pokojnik ukopan, kao i korisnika grobnog mjesta u koje će biti preseljen. 


(2) Ako se pokojnik prenosi u grobno mjesto koje se nalazi izvan Grada Zaprešića, podnositelj zahtjeva Upravitelju groblja treba priložiti potvrdu o postojanju grobnog mjesta u koje će se preseliti pokojnik, kao i eventualnu dodatnu zakonski propisanu dokumentaciju. 


(3) Iskop (ekshumacija) pokojnika ili posmrtnih ostataka može se obavljati na osnovi odluke 

ovlaštenog tijela (istražni sudac i sl.), neovisno o proteku vremena od ukopa i dozvoli korisnika grobnog mjesta.

V. UKOPI I PRIVREMENI UKOPI

Članak 16.


(1)Upravitelj groblja, na temelju Odluke o ponašanju na groblju, određuje raspored ispraćaja 

i ukopa. 

Članak 17.


(1) Naručitelj ukopa je svaka pravna ili fizička osoba koja je uz predočenje potvrde o smrti pokojnika, a po potrebi i drugih isprava, i preuzimanjem obveze podmirenja eventualnih dospjelih godišnjih grobnih naknada i podmirenja troškova pogrebnih usluga zatražila obavljanje ukopa.  

Članak 18.


(1) Naručitelj ukopa dužan je prijaviti i zatražiti obavljanje ukopa posebnom pismenom prijavom u kojoj mora naznačiti sljedeće podatke: 

· osobne podatke o podnositelju prijave - naručitelju ukopa 

· osobne podatke o pokojniku 

· podatke o grobnom mjestu na kojem se predlaže ukop 

· podatke o korisniku grobnog mjesta 

· podatke o pogrebniku koji će, sukladno Zakonu o pogrebničkoj djelatnosti, dovesti pokojnika do groblja. 
Članak 19.


(1) Na grobljima se mora osigurati prostor za zajedničku grobnicu koja će služiti za smještaj posmrtnih ostataka iz grobnih mjesta bez korisnika, ukop nepoznatih osoba, kao i privremeni ukop pokojnika. 


(2) Grobnice za privremeni ukop služe za ukop na određeno vrijeme, do preseljenja na drugo 

grobno mjesto. Grobnice za privremeni ukop su vlasništvo Upravitelja groblja koji naplaćuje naknadu za privremeni smještaj pokojnika, sukladno važećem Cjeniku. 


(3) Privremeno ukopani pokojnik u grobnicu za privremeni ukop može u privremenoj grobnici biti ukopan najdulje dvije godine.  
Članak 20.


(1) Kada se lijes s pokojnikom preuzme na groblje, isti se više ne smije otvarati. 


(2) Ukop pokojnika mora se obaviti u zatvorenom mrtvačkom sanduku (lijesu) koji može biti načinjen od drveta, metala ili drugog otpornog materijala tako da bude čvrst i nepropustan. 


(3) Lijes u kojem se pokojnika ukapa u grobnicu, odnosno prenosi radi ukopa u drugo mjesto, mora biti dvostruk. Unutarnji dio lijesa mora biti načinjen od lima ili drugog prikladnog materijala i hermetički zatvoren, a vanjski dio od drveta.  
Članak 21.


(1) Upravitelj groblja može uskratiti ukop na određenom grobnom mjestu ako utvrdi da je korisnik grobnog mjesta izgubio pravo korištenja grobnog mjesta zbog neplaćanja godišnje grobne naknade, sukladno odredbama ove  Odluke.

(2) Prilikom odobravanja ukopa, Upravitelj groblja će naplatiti eventualne neplaćene godišnje grobne naknade, zajedno s obračunatim zakonskim zateznim kamatama. 

Članak 22.


(1) Unutar jednog grobnog mjesta za ukop u zemlju smije se ukopati dva pokojnika, jedan 

na dublju razinu i jedan na prvog pokojnika. Nakon isteka 10 godina od ukopa u grobno mjesto za ukop u zemlju se ponovno može ukopati pokojnik te se taj ukop tada računa kao prvi ukop u to grobno mjesto ako za to postoje tehnički uvjeti, uz obavljanje ekshumacije pokojnika u produbljenje, ovisno o potrebi za istom. 


(2) Nema ograničenja u broju ukopa urni u grobno mjesto za ukop u zemlju sve dok u grobnom mjestu ima dovoljno raspoloživog prostora.  


(3) U popunjenu grobnicu ukop se može obaviti nakon proteka 30 godina od prvog ukopa. 
(4) Ako se prilikom ukopa mora pomaknuti oprema ili uređaj na grobnom mjestu ili grobnici u koje se ukapa, sve troškove u vezi s uspostavom prijašnjeg stanja dužna je snositi osoba na čiji se zahtjev obavlja ukop.

VI. NAČIN UKOPA NEPOZNATIH OSOBA

Članak 23.


(1) Nepoznate osobe se kremiraju, a urne s njihovim posmrtnim ostacima polažu se u zajedničku grobnicu Upravitelja groblja iz članka 18. ove Odluke.

(2) Uprava groblja dužna je u registar umrlih osoba upisati sve dostupne podatke o umrloj nepoznatoj osobi.


(3) Uprava groblja dužna je grobna mjesta nepoznatih osoba urediti i održavati na način kojim

se iskazuje poštovanje prema umrlima.

VII. PRODUBLJENJE GROBA I PREMJEŠTANJE POSMRTNIH OSTATAKA U GROBNICI

Članak 24.
(1) Posmrtni ostaci koji se nalaze u grobu mogu se presložiti u za to predviđeni prostor nakon proteka 10 godina od ukopa, pod uvjetom da su se ostvarili tehnički uvjeti za produbljenje groblja.
(2) Premještanje posmrtnih ostataka u grobnici radi oslobađanja ukopnog mjesta za novi ukop može se obaviti nakon proteka 20 godina od ukopa u grobnicu, pod uvjetom da su se ostvarili prostorno-tehnički uvjeti za sabiranje i zbrinjavanje posmrtnih ostataka.
(3) Ukop u grobno mjesto može se obavljati i prije isteka rokova iz stavaka 1. i 2. ovoga članka ako prostorno-tehnički uvjeti to dozvoljavaju, odnosno ako nisu zauzeti svi predviđeni kapaciteti pojedinoga grobnog mjesta.

Članak 25.

(1) Urne se polažu u kazetu za urne ili u druga grobna mjesta, onoliko urni koliko ima ukopnih mjesta za urne.


(2) Urne se mogu premjestiti u drugo grobno mjesto bez obzira na vrijeme ukopa.
VIII. ODRŽAVANJE GROBLJA I UKLANJANJE OTPADA

Članak 26.


(1) Upravitelj groblja dužan je pravodobno poduzimati mjere iz svoje nadležnosti radi osiguranja dostatnog broja grobnih mjesta za potrebe ukopa umrlih osoba na području Grada Zaprešića, a osobito predložiti Gradu Zaprešiću rekonstrukciju odnosno proširenje postojećega groblja ili gradnju novog groblja.

Članak 27.


(1) Upravitelj groblja obvezan je:

· upravljati grobljem pažnjom dobrog gospodara;

· osigurati uređenje i održavanje groblja na način kojim se čuva dostojanstvo i pijetet prema umrlim osobama;

· na vrijeme osigurati odgovarajući broj slobodnih grobnih mjesta za potrebe redovnog ukopa umrlih osoba na području Grada Zaprešića;

· brinuti o urednom i ispravnom stanju komunalne i druge infrastrukture te pratećih građevina groblja;

· osigurati na prikladnim i vidljivo označenim mjestima posude za odlaganje otpada, ostataka cvijeća, vijenaca i drugog otpadnog materijala te osigurati njihov pravodobni odvoz i zbrinjavanje.
· održavanje groblja i uklanjanje otpada obavljati na način koji odgovara tehničkim i sanitarnim uvjetima, uz vođenje računa o zaštiti okoliša te krajobraznim i estetskim vrijednostima groblja.


(2) Groblje mora biti ograđeno i održavano u urednom i funkcionalno ispravnom stanju.

Članak 28.


(1) Upravitelj groblja dužan je groblje održavati kontinuirano i s poštovanjem prema ukopanim osobama, tako da groblje, zajednički dijelovi groblja, komunalna i druga infrastruktura te prateće građevine budu uredni, čisti i u funkcionalnom smislu ispravni.


(2) Pod održavanjem groblja, u smislu ove Odluke, smatraju se osobito uređenje i čišćenje zajedničkih dijelova groblja, zemljišta, staza i puteva na groblju od otpada, održavanje komunalne i druge infrastrukture te pratećih građevina sukladno zakonu kojim se uređuju groblja, kao i sadnja i održavanje zelenila.


(3) Održavanje groblja i uklanjanje otpada obavlja se na način koji odgovara tehničkim i sanitarnim uvjetima, uz poštovanje propisa o zaštiti okoliša te vodeći računa o krajobraznim i estetskim vrijednostima groblja.


(4) Pod otpadom, u smislu ove Odluke, smatraju se svi materijali koji su na bilo koji način naneseni odnosno dospiju na groblje, a po svojoj prirodi ne pripadaju groblju ili narušavaju njegov izgled, kao i ostaci vijenaca, cvijeća i drugog materijala na grobnim mjestima koji zbog proteka vremena narušavaju izgled groblja, a korisnici grobnih mjesta ih nisu pravodobno uklonili.


(5) Upravitelj groblja donosi pravila za određivanje visine naknade za stjecanje opreme i uređaja koji se nalaze na grobnom mjestu bez korisnika grobnog mjesta, uz prethodnu suglasnost gradonačelnika Grada Zaprešića.

Članak 29.

(1) Korisnici grobnih mjesta, posjetitelji groblja, izvođači radova i druge osobe koje se nalaze na groblju dužni su pridržavati se pravila ponašanja na groblju koja propisuje upravitelj groblja te koja moraju biti vidljivo istaknuta na ulazima u groblje.


(2) Upravitelj groblja donosi pravila ponašanja na groblju kojima se osobito određuju radno vrijeme groblja i vrijeme ukopa, način i primjereno vrijeme za obavljanje radova na groblju, uvjeti za ulazak i kretanje vozila na groblju te druga pravila potrebna za održavanje reda, mira, sigurnosti i dostojanstva groblja.

(3) Na groblju je zabranjeno:

a) onečišćavati ili oštećivati grobna mjesta, nadgrobne uređaje i opremu te druge prostore, objekte i uređaje na groblju;

b) onečišćavati ili oštećivati putove, zelene površine i druge površine unutar groblja;

c) zaustavljati ili ostavljati motorna vozila, mopede, motocikle, bicikle, romobile i druga osobna prijevozna sredstva, osim vozila kojima je to dopušteno pravilima ponašanja na groblju ili posebnom dozvolom upravitelja groblja;

d) dovoditi ili puštati životinje na groblje, osim pasa pomagača;

e) obavljati radove na grobnim mjestima protivno ovoj Odluci, pravilima ponašanja na groblju ili drugim propisima;

f) poduzimati druge radnje kojima se narušava dostojanstvo groblja, mir i pijetet prema umrlim osobama;

g) postupati na drugi način protivan odredbama ove Odluke, odluke Grada Zaprešića kojom se propisuje komunalni red i drugim propisima kojima se uređuje ponašanje na groblju.
IX. VELIČINE, DIMENZIJE, MATERIJAL I IZGLED GROBNIH MJESTA I SPOMEN OBILJEŽJA

Članak 30.

(1) Položaj, veličina i dimenzije novih grobnih mjesta određuju se sukladno planu i projektu uređenja groblja te važećim propisima.


(2) Iskop grobova i grobnica te izvođenje osnovnih građevinskih radova na grobnim mjestima obavlja upravitelj groblja, sukladno cjeniku radova.


(3) O obliku i načinu uređenja grobnog mjesta odlučuje korisnik uz prethodnu pisanu suglasnost upravitelja groblja.

Članak 31.

(1) Materijal, oblik, izgled i način izvedbe nadgrobnih uređaja i spomen-obilježja moraju biti primjereni groblju, okolnim grobnim mjestima i mjesnim običajima te u skladu s pravilima struke i važećim propisima.

(2) Dimenzija grobnih mjesta utvrđuje se sukladno stvarnom stanju na terenu i raspoloživosti samog groblja vodeći računa o izgledu i funkcionalnosti samog groblja i važećim propisima. 

Članak 32.


(1) Korisnik grobnog mjesta dužan je grobno mjesto održavati urednim i čistim te brinuti o ispravnosti nadgrobnih uređaja i spomen-obilježja.


(2) Korisnik je dužan prilikom održavanja i uređenja grobnog mjesta postupati tako da ne oštećuje ili narušava susjedna grobna mjesta i zajedničke dijelove groblja.


(3) Ako se grobno mjesto ne održava urednim ili postoji opasnost od oštećenja nadgrobnih uređaja ili drugog dijela grobnog mjesta, upravitelj groblja može pisanim putem pozvati korisnika da u određenom roku otkloni nedostatke.


(4) Ako korisnik ne postupi po pozivu iz stavka 3. ovoga članka, upravitelj groblja može poduzeti nužne mjere radi otklanjanja opasnosti ili zaštite imovine, na trošak korisnika.
X. UVJETI UPRAVLJANJA GROBLJEM OD STRANE PRAVNE OSOBE KOJA UPRAVLJA GROBLJEM

Članak 33.


(1) Upravitelj groblja obavlja poslove upravljanja grobljem sukladno Zakonu, ovoj Odluci i drugim propisima.


(2) Upravljanje grobljem podrazumijeva osobito dodjelu grobnih mjesta, vođenje grobnog očevidnika i registra umrlih osoba, uređenje i održavanje groblja, izgradnju i rekonstrukciju grobnih mjesta, organizaciju ukopa te poduzimanje drugih radnji potrebnih za upravljanje grobljem.


(3) Upravitelj groblja dužan je grobljem upravljati pažnjom dobrog gospodara i s poštovanjem prema umrlim osobama.


(4) Upravitelj groblja određuje raspored ispraćaja i ukopa te vrijeme u kojem se pojedini poslovi i radovi na groblju mogu obavljati.

Članak 34.

(1) Upravitelj groblja dužan je voditi grobni očevidnik i registar umrlih osoba u skladu sa zakonom kojim se uređuju groblja i propisima donesenim na temelju tog zakona.


(2) Upravitelj groblja vodi plan grobnih mjesta na način kojim se osigurava jednoznačno određivanje položaja svakog grobnog mjesta i povezanost podataka s grobnim očevidnikom.


(3) Upravitelj groblja dužan je pravodobno izvijestiti Grad Zaprešić o potrebi poduzimanja odgovarajućih mjera radi rekonstrukcije odnosno proširenja postojećeg ili gradnje novog groblja.

Članak 35.

(1) Pogrebnik koji obavlja organizaciju pogreba ili ispraćaja dužan je upravitelju groblja pravodobno prijaviti podatke potrebne za organizaciju ukopa odnosno ispraćaja i dostaviti isprave potrebne za provedbu ukopa u skladu sa zakonom i ovom Odlukom.


(2) Ako pogrebnik postupa u ime i za račun korisnika grobnog mjesta, dužan je prije poduzimanja radnji iz stavka 1. ovoga članka dostaviti odgovarajuću punomoć.


(3) Upravitelj groblja određuje termin ukopa i ispraćaja te izdaje potvrdu odnosno drugu odgovarajuću ispravu o određenom terminu.

Članak 36.


(1) Upravitelj groblja donosi akte kojima se pobliže uređuju pitanja održavanja, uređenja i korištenja groblja i grobnih mjesta koja nisu uređena ovom Odlukom, ako je za njihovo donošenje ovlašten ovom Odlukom ili drugim propisom.


(2) Upravitelj groblja donosi:

· pravila ponašanja na groblju;

· pravila i uvjete za izvođenje radova na grobnim mjestima;

· druge akte potrebne za uredno i sigurno upravljanje grobljem.


(3) Akti iz stavka 2. ovoga članka moraju biti u skladu sa zakonom, ovom Odlukom i drugim propisima.


(4) Upravitelj groblja za akte za koje je ovom Odlukom propisana prethodna suglasnost gradonačelnika pribavlja takvu suglasnost prije njihova donošenja.
X. UVJETI, NAČIN I MJESTO PROSIPANJA KREMIRANIH POSMRTNIH OSTATAKA UMRLE OSOBE

Članak 37.


(1) Kremirani posmrtni ostaci umrle osobe ukapaju se u grobno mjesto odnosno polažu u urnu na groblju, sukladno ovoj Odluci i važećim propisima.


(2) Na području Grada Zaprešića nije dopušteno prosipati kremirane posmrtne ostatke umrle osobe unutar groblja niti izvan groblja.


(3) Upravitelj groblja dužan je osigurati da se s kremiranim posmrtnim ostacima postupa na način kojim se čuva dostojanstvo i pijetet prema umrloj osobi te u skladu s ovom Odlukom i važećim propisima.
XI.UVJETI I MJERILA ZA PLAĆANJE NAKNADE KOD DODJELE GROBNOG MJESTA I GODIŠNJE NAKNADE ZA KORIŠTENJE GROBNOG MJESTA 
Članak 38.

(1) Za dodjelu grobnog mjesta plaća se naknada Upravitelju groblja sukladno važećem Cjeniku
(2) Korisnik grobnog mjesta stječe pravo korištenja grobnog mjesta pravomoćnošću rješenja o dodjeli grobnog mjesta na korištenje i plaćanjem naknade za dodjelu grobnog mjesta.
(3) Godišnja grobna naknada, kao naknada za održavanje i upravljanje grobljem, plaća se u dva jednaka obroka sukladno ispostavljenom računu. 
(4) Plaćanjem godišnje grobne naknade korisnik grobnog mjesta ne oslobađa se obveze održavanja grobnog mjesta koje mu je dodijeljeno na korištenje.
Članak 39.

(1) Godišnja grobna naknada plaća se na temelju računa koju Upravitelj groblja dostavlja osobi koja je u grobni očevidnik upisana kao korisnik grobnog mjesta ili platitelj godišnje grobne naknade za pojedinog korisnika grobnog mjesta.
(2) U slučaju sukorisništva grobnog mjesta, račun se u pravilu dostavlja svakom od korisnika, sukladno udjelu u pravu korištenja grobnog mjesta, osim ako se korisnici na temelju sporazuma s javnobilježnički ovjerenim potpisima ne dogovore drugačije te isti dostave Upravitelju groblja. 
(3) Korisnicima grobnih mjesta koji nisu platili godišnju grobnu naknadu u propisanim rokovima, Upravitelj groblja obračunava zakonske zatezne kamate, a protiv korisnika koji ni nakon toga nisu izvršili plaćanje, poduzima zakonom propisane mjere.
Članak 40.
Visinu naknade iz članaka 38. st. 3. ove Odluke utvrđuje Upravitelj groblja, nakon ishođene prethodne suglasnosti Gradonačelnika

. 

XII.  UVJETI ZA USTUPANJE PRAVA KORIŠTENJA GROBNOG MJESTA TREĆIM OSOBAMA

Članak 41.
(1) Korisnik grobnog mjesta može svoje pravo korištenja grobnog mjesta ugovorom ustupiti trećim osobama.

(2) Ugovor o ustupu prava korištenja grobnog mjesta mora biti sklopljen u pisanom obliku, uz obveznu javnobilježničku ovjeru potpisa.

(3) Ništetni je ugovor iz stavka 1. ovog članka koji nije sklopljen na način utvrđen stavkom 2. ovog članka.

(4) Ugovor o ustupu prava korištenja grobnog mjesta javni bilježnik dostavlja Upravitelju groblja radi upisa novog korisnika grobnog mjesta u grobni očevidnik.
Članak 42.


(1) Korisnik grobnog mjesta se može odreći prava korištenja grobnog mjesta na temelju zahtjeva uz obveznu javnobilježničku ovjeru potpisa.


(2) Sastavni dio zahtjeva za odricanje prava korištenja grobnog mjesta je izjava o preuzimanju posmrtnih ostataka ili o odricanju od posmrtnih ostataka koje se nalaze u grobnom mjestu. 

Članak 43.

(1) Upravitelj groblja je dužan, nakon što mu javni bilježnik dostavi rješenje o nasljeđivanju ili ugovor o ustupu grobnog mjesta, rješenjem utvrditi novog korisnika grobnog mjesta i upisati ga u grobni očevidnik.

(2) Protiv rješenja iz stavka 1. ovoga članka može se izjaviti žalba o kojoj odlučuje upravni odjel Grada Zaprešića nadležan za komunalne poslove.
Članak 44.

(1) U slučaju da je rješenje o nasljeđivanju doneseno i/ili ugovor o ustupu prava korištenja grobnog mjesta sklopljen prije stupanja na snagu Zakona o grobljima, odnosno 17.05.2025. godine, korisnik grobnog mjesta ili zainteresirana osoba je dužna sama dostaviti Upravitelju groblja rješenje, odnosno ugovor koji mora biti u obliku podobnom za upis prava (u izvorniku ili u obliku javno ovjerene preslike odnosno javno ovjerenog prijepisa). 
XIII. MOGUĆNOST DA POJEDINI DIJELOVI GROBLJA SLUŽE ZA UKOPE POJEDINIH VJERSKIH ZAJEDNICA TE MOGUĆNOST DA SE NA TIM DIJELOVIMA GROBLJA UKOP OBAVLJA UZ PRETHODNU SUGLASNOST PREDSTAVNIKA TIH VJERSKIH ZAJEDNICA

Članak 45.


(1) Pojedini dijelovi groblja ne mogu se rezervirati niti odrediti isključivo za ukope pripadnika pojedine vjerske zajednice ili druge skupine osoba.


(2) Ukopi umrlih osoba obavljaju se pod jednakim uvjetima, sukladno zakonu kojim se uređuju groblja, ovoj Odluci i drugim važećim propisima, neovisno o vjerskoj pripadnosti, vjeroispovijesti ili drugim osobnim okolnostima umrle osobe.


(3) Upravitelj groblja dužan je omogućiti organizaciju i provedbu ukopa u skladu s iskazanom voljom umrle osobe, odnosno obitelji, kada je to u skladu sa zakonom, ovom Odlukom i prostorno-tehničkim mogućnostima groblja.


(4) Za ukop nije potrebna prethodna suglasnost, odobrenje ili potvrda predstavnika vjerske zajednice, niti predstavnik vjerske zajednice može uvjetovati ili uskratiti ukop umrle osobe na groblju.


(5) Vjerski obred, ako ga obitelj odnosno osoba koja organizira ukop želi provesti, može se obaviti u skladu s pravilima odnosne vjerske zajednice, uz poštovanje propisa, pravila ponašanja na groblju te reda i mira na groblju.

XIV. MOGUĆNOST DA SE DIO GROBLJA USTUPI DRUGOJ JEDINICI LOKALNE SAMOUPRAVE ILI DA SE SKLOPI UGOVOR O ZAJEDNIČKOM KORIŠTENJU GROBLJA S DRUGOM JEDINICOM LOKALNE SAMOUPRAVE

Članak 46.


(1) Gradsko vijeće Grada Zaprešića posebnom odlukom može utvrditi da se dio ustupi na korištenje drugoj jedinici lokalne i područne (regionalne) samouprave, odnosno može odrediti uvjete i način njihova korištenja.


(2) Gradsko vijeće Grada Zaprešića može, u svrhu zajedničkog korištenja groblja, donijeti odluku o sklapanju ugovora s drugom jedinicom lokalne i područne (regionalne) samouprave kojim se uređuju međusobna prava i obveze, način korištenja grobnih mjesta, uvjeti ukopa, održavanje te druga pitanja od značaja za zajedničko korištenje groblja.


(3) Ustupanje dijela groblja iz stavka 1. ovoga članka ne utječe na obvezu poštovanja odredbi zakona kojim se uređuju groblja, ove Odluke i drugih propisa koji uređuju upravljanje, korištenje i održavanje groblja.
XV. MOGUĆNOST DA SE GROBNO MJESTO DODIJELI NA KORIŠTENJE BEZ OBVEZE PREMJEŠTANJA OSTATAKA TIJELA UMRLIH OSOBA U ZAJEDNIČKU GROBNICU

Članak 47.


(1) Grobna mjesta za koja je Upravitelj groblja utvrdio da su, sukladno Zakonu o grobljima, grobna mjesta bez korisnika ili su ih korisnici vratili odnosno ustupili Upravitelju groblja, dodjeljuju se na korištenje novim korisnicima a da se iz takvih grobnih mjesta ne premještaju ostaci tijela ili urni u zajedničku grobnicu, osim kod betoniranih grobnica i grobnica za urne, kod kojih se ostaci tijela ili urni prije dodjele novom korisniku premještaju u zajedničku grobnicu. 


(2) Iznimno od stavka 1. ovoga članka, na zahtjev novog korisnika grobnog mjesta mogu se premjestiti posmrtni ostaci iz grobnog mjesta i preseliti u zajedničku grobnicu Upravitelja groblja. 


(3) Trošak preseljenja posmrtnih ostataka iz stavka 1. i stavka 2. ovoga članka snosi novi korisnik grobnog mjesta, sukladno važećem Cjeniku. 


(4) Kada se radi preseljenje posmrtnih ostataka u zajedničku grobnicu Upravitelja groblja,naručitelj preseljenja dužan je, sukladno važećem Cjeniku, Upravitelju groblja platiti najam zajedničke grobnice Upravitelja groblja, za period od 10 godina, po smještenom lijesu. 


(5) Ako se iz grobnog mjesta iz stavka 1. ovoga članka ne premjeste posmrtni ostaci ukopani u predmetno grobno mjesto, novi korisnik grobnog mjesta dužan je na spomeniku istaknuti obavezne podatke i o tim umrlim osobama, sukladno Zakonu o grobljima.
XVI. PRAVILA ZA ODREĐIVANJE NAKNADE ZA STJECANJE OPREME I UREĐAJA KOJI SE NALAZE NA GROBNOM MJESTU BEZ KORISNIKA GROBNOG MJESTA
Članak 48.


(1) Grobna mjesta bez korisnika koja imaju izgrađenu opremu i uređaje mogu se dodijeliti novom korisniku putem javnog natječaja. Novi korisnik, uz naknadu za dodjelu grobnog mjesta na korištenje, plaća i naknadu za stjecanje opreme i uređaja koji se nalaze na grobnom mjestu bez korisnika.


(2) Upravitelj groblja donosi pravilnik kojim se uređuje postupak dodjele grobnog mjesta bez korisnika s opremom i uređajima, a osobito način utvrđivanja i procjene njihove vrijednosti.


(3) Javni natječaj iz stavka 1. ovoga članka Upravitelj groblja objavljuje u javnom glasilu, na oglasnim pločama groblja i na mrežnim stranicama Upravitelja groblja.


(4) Objava javnog natječaja obvezno sadrži podatke o groblju na kojem se nalazi grobno mjesto, oznaci odnosno broju grobnog mjesta, iznosu jamčevine, roku za podnošenje ponuda, početnom iznosu koji uključuje naknadu za dodjelu grobnog mjesta na korištenje i naknadu za stjecanje opreme i uređaja, kriteriju za odabir najpovoljnije ponude te roku u kojem će se donijeti odluka o odabiru najpovoljnije ponude ili odluka o poništenju javnog natječaja.


(5) Objava javnog natječaja može sadržavati i druge podatke od značaja za provedbu natječaja.


(6) Nakon isteka roka za podnošenje ponuda, Upravitelj groblja donosi odluku o odabiru najpovoljnije ponude, sklapa ugovor o stjecanju opreme i uređaja koji se nalaze na grobnom mjestu bez korisnika te donosi rješenje o dodjeli grobnog mjesta na korištenje.


(7) Prije provedbe javnog natječaja Upravitelj groblja dužan je pribaviti prethodnu suglasnost gradonačelnika Grada Zaprešića za provedbu javnog natječaja.


(8) Suglasnost iz stavka 7. ovoga članka osobito sadrži podatak o grobnom mjestu koje je predmet javnog natječaja i početni iznos naknada iz stavka 1. ovoga članka.


(9) Javni natječaj provodi povjerenstvo koje imenuje gradonačelnik Grada Zaprešića.


(10) Sredstva ostvarena dodjelom grobnog mjesta i stjecanjem opreme i uređaja prihod su Upravitelja groblja, odnosno Grada Zaprešića, sukladno propisima i aktima kojima se uređuje poslovanje Upravitelja groblja.
XVII. PRAVA I OBAVEZE KORISNIKA GROBNOG MJESTA 
Članak 49.
(1) Korisnik grobnog mjesta dužan je:

· redovito plaćati godišnju grobnu naknadu,

· uređivati, čistiti i održavati grobno mjesto i prostor oko njega na način kojim iskazuje poštovanje prema umrlim osobama bez narušavanja cjelokupnog izgleda groblja, izazivanja opasnosti za sigurnost posjetitelja i bez narušavanja sigurnosti i stabilnosti drugih grobnih mjesta,

· poštivati Odluku o ponašanju na groblju te akte iz članka 35. Odluke,

· redovito ažurirati promjene osobnih podataka u grobnom očevidniku kod Upravitelja groblja
· na grobnom mjestu navesti podatke o imenu i prezimenu umrle osobe te godini rođenja i smrti.

(2) Korisnik grobnog mjesta obvezan je voditi računa da na grobnom mjestu koje mu je dodijeljeno na korištenje ne postoje natpisi koji su u suprotnosti s člankom 13. stavkom 2. Zakona o grobljima (u daljnjem tekstu Zakon).

(3) Korisnik grobnog mjesta dužan je na grobnom mjestu na primjeren način označiti imena svih ukopanih osoba te njihove godine rođenja i smrti.

Članak 50.

(1) Kad dug za godišnju grobnu naknadu prijeđe iznos od deset godišnjih grobnih naknada, Upravitelj groblja će u javnom glasilu, na oglasnim pločama groblja i na mrežnim stranicama Upravitelja groblja, kao i na adresu korisnika grobnog mjesta, ako je ta adresa poznata, dostaviti poziv korisniku grobnog mjesta da plati sve neplaćene naknade sa zakonskim zateznim kamatama u roku od 30 dana od dana objave poziva, s upozorenjem da će nakon isteka tog roka izgubiti pravo korištenja grobnog mjesta.

(2) Ako korisnik grobnog mjesta ne postupi prema obavijesti iz stavka 1. ovoga članka, grobno mjesto se smatra grobnim mjestom bez korisnika, o čemu Upravitelj groblja donosi rješenje i može se ponovno dodijeliti na korištenje.

(3) Iznimno od stavka 2. ovoga članka, grobna mjesta u kojima su pokopani posmrtni ostaci znamenitih povijesnih osoba, posmrtni ostaci hrvatskih branitelja iz Domovinskog rata bez nasljednika ili posmrtni ostaci lokalno značajnih osoba ne smatraju se grobnim mjestima bez korisnika i ne dodjeljuju se novom korisniku grobnog mjesta.

(4) Protiv rješenja iz stavka 2. ovoga članka može se podnijeti žalba o kojoj odlučuje upravni odjel Grada Zaprešića nadležan za komunalne poslove. 

Članak 51.

(1) Ako se pravomoćnim rješenjem utvrdi da je prestalo pravo korištenja grobnog mjesta, ono se može dodijeliti novom korisniku grobnog mjesta.

(2) Prijašnji korisnik grobnog mjesta za koje se smatra da je grobno mjesto bez korisnika može raspolagati izgrađenom opremom i uređajima grobnog mjesta prije dodjele grobnog mjesta novom korisniku grobnog mjesta, a nakon što plati dužni iznos grobne naknade sa zakonskim zateznim kamatama, u protivnom smatrat će se da se radi o napuštenoj imovini kojom Upravitelj groblja može slobodno raspolagati.
(3) Ako korisniku grobnog mjesta to pravo prestane rješenjem iz stavka 1. ovoga članka, njemu ili njegovim nasljednicima ili nasljednicima umrlih osoba koje su ukopane na tom grobnom mjestu pravo korištenja grobnog mjesta može se ponovno dodijeliti, ako već nije dodijeljeno drugom korisniku grobnog mjesta, uz uvjet da plate sve dugove, uključujući neplaćene godišnje grobne naknade i zatezne kamate na njih te naknadu za ponovnu dodjelu grobnog mjesta.

Članak 52.

(1) Upravitelj groblja neće premještati posmrtne ostatke iz grobnog mjesta bez korisnika prije dodjele grobnog mjesta novom korisniku.

(2)Upravitelj groblja će u grobno mjesto kod prvog sljedećeg ukopa presložiti posmrtne ostatke pod uvjetom da su se ostvarili uvjeti za produbljenje groba odnosno uvjeti za sabiranje i zbrinjavanje posmrtnih ostataka propisani člankom 4. stavcima 1. i 2. Zakona o grobljima.
Članak 53.


(1) Ako se grobna mjesta ne održavaju u skladu s propisima kojima se uređuje održavanje groblja, Upravitelj groblja obvezan je u roku od 30 dana od saznanja za tu okolnost odlukom naložiti korisniku grobnog mjesta da uredi grobno mjesto.

(2) Korisnik grobnog mjesta obvezan je postupiti po odluci iz stavka 1. ovoga članka u roku od 15 dana od dana zaprimanja odluke.

(3) Ako korisnik grobnog mjesta ne postupi u roku iz stavka 2. ovoga članka, Upravitelj groblja će u daljnjem roku od 30 dana samostalno urediti grobno mjesto.

(4) Ako se uređenje grobnog mjesta odnosi na radove većeg obujma ili radove za koje je potrebno prethodno ishoditi suglasnosti nadležnih tijela, korisnik grobnog mjesta obvezan je postupiti po odluci iz stavka 1. ovoga članka u roku od šest mjeseci od dana zaprimanja rješenja.

(5) Ako korisnik grobnog mjesta ne postupi u roku iz stavka 4. ovoga članka, Upravitelj groblja će u daljnjem roku od šest mjeseci samostalno urediti grobno mjesto.

(6) Korisnik grobnog mjesta dužan je Upravitelju groblja nadoknaditi sve troškove koje je Upravitelj groblja imao postupajući prema odredbama stavaka 3. i 5. ovoga članka.

XVIII.
UPRAVLJANJE I ODRŽAVANJE GROBLJA
Članak 54.

(1) Upravitelj groblja dužan je voditi grobni očevidnik koji sadrži podatke utvrđene u članku 24. stavak 1. Zakona.

(2) Sastavni dio grobnog očevidnika iz stavka 1. ovoga članka je položajni plan svih grobnih mjesta i pratećih građevina.

(3) Dio očevidnika koji sadrži podatak o grobnim mjestima, ime i prezime korisnika grobnih mjesta i ukopanih osoba je javan i objavljuje se na mrežnim stranicama Upravitelja groblja.

(4) Grobni očevidnik vodi se za svako groblje posebno.
Članak 55.

(1) Upravitelj groblja dužan je, uz svaki grobni očevidnik, voditi registar umrlih osoba koji sadrži podatke o imenu i prezimenu, imenu oca te OIB-u umrle osobe, adresi, datumu rođenja i smrti, datumu pogreba, broju i oznaci groba te datumu i mjestu ekshumacije.

(2) Registar umrlih osoba pohranjuje se i trajno čuva.

Članak 56.

(1) Grobljem se upravlja na način kojim se iskazuje poštovanje prema umrlim osobama koje na njemu počivaju.

(2) Grobljem se upravlja na način koji odgovara tehničkim i sanitarnim uvjetima, pri čemu treba voditi računa o zaštiti okoliša, a osobito o krajobraznim i estetskim vrijednostima područja na kojem se groblje nalazi.

(3) Upravitelj groblja obvezan je obavijestiti nadležnu policijsku upravu ako ima saznanja o okupljanju unutar groblja koje je protivno odredbama zakona kojim se uređuju javna okupljanja, kao i o svakom ponašanju unutar groblja protivnom odredbama zakona kojim se uređuju prekršaji protiv javnog reda i mira.

Članak 57.

(1) Groblje i objekti na groblju moraju biti održavani tako da da budu uredni, čisti, ispravni i  funkcionalni.


(2) Upravitelj groblja dužan je osigurati odlaganje smeća, otpadaka, ostataka vijenaca i sl., te odvoz i uklanjanje istih.
XIX. IZVOĐENJE RADOVA NA GROBLJU
Članak 58.


(1) Za izvođenje radova na grobnom mjestu potrebna je suglasnost Upravitelja groblja.

(2) Upravitelj groblja dužan je pratiti gradnju grobnih mjesta prema Planu organizacije i uređenja groblja s prikazom položaja grobnih mjesta.

(3) Za preuređenje groba u grobnicu potrebno je ishoditi posebne uvjete za gradnju sukladno Pravilniku o grobljima, a mauzoleji, kapelice i druge prateće građevine na groblju projektiraju se i grade u skladu s propisima o gradnji.

(4) Za izdavanje suglasnosti iz stavka 1. ovoga članka korisnik grobnog mjesta obvezan je priložiti:

· zahtjev za izdavanje suglasnosti vlastoručno potpisan, s naznačenim OIB-om korisnika grobnog mjesta,

· ako ima više korisnika grobnog mjesta za izvođenje radova, potrebna je suglasnost svih korisnika grobnog mjesta, a iznimno korisnik grobnog mjesta može izvoditi radove i bez njihove suglasnosti, uz obvezno prilaganje javnobilježnički ovjerene izjave kojom prihvaća odgovornost prema ostalim sukorisnicima
· dva nacrta gradnje i opremanja grobnog mjesta te nacrte gravure s navedenim dimenzijama ploče i položajem i dimenzijama teksta koji odgovaraju propisanim dimenzijama i po načinu izvođenja u skladu su s okolinom.

(5) Upravitelj groblja izdaje suglasnost iz stavka 1. ovoga članka u roku od 60 dana od dana uredno predanog zahtjeva.

(6) Ako Upravitelj groblja ne izda suglasnost u roku iz stavka 5. ovoga članka, smatra se da je suglasnost dana, osim ako groblje ili grobno mjesto na kojem će se radovi izvoditi ima status kulturnog dobra ili status dobra od lokalnog značenja.

(7) Za izdavanje suglasnosti iz stavka 1. ovoga članka Upravitelj groblja ima pravo naplatiti naknadu.

(8) Za radove na grobljima ili grobnim mjestima koja imaju status kulturnog dobra ili status dobra od lokalnog značenja potrebno je prethodno pribaviti i odobrenje sukladno propisima o zaštiti i očuvanju kulturnih dobara.

Članak 59.

(1) Radi osiguravanja nesmetanog obavljanja ukopa i održavanja reda na groblju osobe koje izvode radove na groblju dužne su:

· početak i završetak radova prijaviti Upravitelju groblja,

· radove izvoditi u skladu s pravilima propisanim odlukom o ponašanju na groblju i to samo u radne dane koje odredi Upravitelj groblja.

(2) Upravitelj groblja može, u određene dane ili u određeno doba dana, zabraniti izvođenje radova na groblju ili na pojedinim dijelovima groblja.

(3) Upravitelj groblja zabranit će rješenjem izvođenje radova započetih bez suglasnosti ovom Odluke, kao i izvođenje radova koji bi bili u suprotnosti s ovom Odlukom
Članak 60.

(1) Ako se radovi na grobnom mjestu izvode protivno suglasnosti iz ove Odluke, Upravitelj groblja zatražit će od korisnika grobnog mjesta, naručitelja radova i izvođača da radove izvedu u skladu s izdanom suglasnosti.

(2) Ako korisnik grobnog mjesta, naručitelj radova i izvođač ne postupe sukladno stavku 1. ovoga članka, Upravitelj groblja rješenjem će zabraniti daljnje radove i obustaviti ukope u grobno mjesto.

(3) Zabrana izvođenja radova može se izreći do dobivanja potrebnih suglasnosti ili do usklađivanja radova s izdanom suglasnosti.

(4) Ako se zabrana izvođenja radova izrekne više od tri puta istom izvođaču radova, Upravitelj groblja može mu rješenjem trajno zabraniti izvođenje radova na grobljima u njegovoj nadležnosti.

(5) Upravitelj groblja pozvat će korisnika grobnog mjesta uređenog bez suglasnosti da ishodi suglasnost i prema njoj uredi grobno mjesto.

(6) Upravitelj groblja može, do uređenja grobnog mjesta sukladno stavku 5. ovoga članka, u tom grobnom mjestu rješenjem zabraniti ukope.

(7) Protiv rješenja iz stavaka 2., 4. i 6. ovoga članka može se podnijeti žalba o kojoj odlučuje odlučuje upravni odjel Grada Zaprešića nadležan za komunalne poslove.
Članak 61.


 (1) Upravitelj groblja ne odgovara za štetu nastalu na grobnim mjestima, nadgrobnim uređajima, spomen-obilježjima i drugoj opremi koja se nalazi na grobnom mjestu, ako je šteta prouzročena radnjom ili propustom trećih osoba, korisnika grobnog mjesta ili drugih osoba koje se zadržavaju na groblju.


(2) Upravitelj groblja ne odgovara za štetu nastalu uslijed više sile, osobito zbog vremenskih nepogoda, olujnog nevremena, tuče, udara groma, poplave, požara, potresa, odrona i drugih izvanrednih i nepredvidivih događaja na koje nije mogao utjecati niti ih je mogao spriječiti.

XX.
PREKRŠAJNE ODREDBE

Članak 62.

(1) Nadzor nad provedbom odredbi ove Odluke provodi komunalno redarstvo Grada Zaprešića, u skladu s ovlastima koje proizlaze iz zakona kojim se uređuje komunalno gospodarstvo.

(2) Za prekršaje propisane ovom Odlukom, prekršajni postupak provodi se sukladno zakonskim odredbama. 
Članak 63.
 
(1) Novčanom kaznom u iznosu od 100,00 do 500,00 eura kaznit će se za prekršaj fizička osoba koja:

1. onečišćuje ili oštećuje grobna mjesta, nadgrobne uređaje i opremu te druge prostore, objekte i uređaje na groblju, protivno članku 29. stavku 3. točki a) ove Odluke,

2. onečišćuje ili oštećuje putove, zelene površine i druge površine unutar groblja, protivno članku 29. stavku 3. točki b) ove Odluke,

3. zaustavlja ili ostavlja motorna vozila, mopede, motocikle, bicikle, romobile i druga osobna prijevozna sredstva na groblju protivno pravilima ponašanja na groblju ili bez posebne dozvole Upravitelja groblja, protivno članku 29. stavku 3. točki c) ove Odluke,

4. dovodi ili pušta životinje na groblje, osim pasa pomagača, protivno članku 29. stavku 3. točki d) ove Odluke,

5. poduzima radnje kojima se narušavaju dostojanstvo groblja, mir i pijetet prema umrlim osobama, protivno članku 29. stavku 3. točki f) ove Odluke,

6. grobno mjesto ne održava urednim i čistim ili ne brine o ispravnosti nadgrobnih uređaja i spomen-obilježja, protivno članku 32. stavku 1. ove Odluke,

7. prilikom održavanja i uređenja grobnog mjesta oštećuje ili narušava susjedna grobna mjesta ili zajedničke dijelove groblja, protivno članku 32. stavku 2. ove Odluke,

8. postupi protivno pravilima ponašanja na groblju koja je donio Upravitelj groblja, protivno članku 29. stavku 1. ove Odluke, ako takvo postupanje nije već propisano kao prekršaj drugim propisom.
Članak 64.

(1) Novčanom kaznom u iznosu od 1.000,00 do 5.000,00 eura kaznit će se pravna osoba ako kao izvođač radova:

· izvodi radove na grobnom mjestu bez prethodnog pisanog odobrenja Upravitelja groblja ili protivno izdanom odobrenju, protivno članku 60. stavku 1. ove Odluke,

· ne prijavi Upravitelju groblja početak ili završetak radova, protivno članku 59. st. 1. točki 1. ove Odluke,

· tijekom izvođenja radova ne osigura mir, dostojanstvo i sigurnost na groblju, protivno članku 29. stavku 2. ove Odluke,

· drži građevinski materijal na groblju izvan vremena izvođenja radova, protivno članku 29. stavku 3. ove Odluke,

· po završetku radova ne uredi i ne očisti grobno mjesto i njegov okoliš ili ne ukloni preostali materijal i otpad, protivno članku 29. stavku 3. ove Odluke,

· izvodi radove u dane ili vrijeme u kojima je Upravitelj groblja zabranio izvođenje radova, protivno članku 30. stavku 4. ove Odluke.

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 300,00 do 1.320,00 eura.

(3) Novčanom kaznom u iznosu od 700,00 do 2.000,00 eura kaznit će se fizička osoba obrtnik i osoba koja obavlja drugu samostalnu djelatnost ako prekršaj iz stavka 1. ovoga članka počini u vezi s obavljanjem svojeg obrta ili druge samostalne djelatnosti.
Članak 65.


(1) Prekršajne odredbe ove Odluke primjenjuju se na postupanja kojima se krše obveze propisane ovom Odlukom, ako takvo postupanje nije kao prekršaj uređeno Zakonom o grobljima ili drugim propisom
XXI. PRIJELAZNE I ZAVRŠNE ODREDBE

Članak 66.

(1)Upravitelj groblja dužan je u roku od 6 mjeseca od dana stupanja na snagu ove Odluke uskladit Opće uvjete isporuke komunalne usluge ukopa pokojnika na području Grada Zaprešića, Pravila ponašanja na groblju, Upute o izgradnji, preinaci, održavanju i otklanjanju građevinskih objekata na groblju i Upute o uvjetima dodjele grobnih mjesta bez korisnika.

Članak 67.
(1) Za sve što nije propisano ovom Odlukom primjenjuju se odredbe Zakona o grobljima i podzakonski akti kojima se predmetna materija regulira. 

Članak 68.

(1) Stupanjem na snagu ove Odluke prestaje važiti Odluka o grobljima (Službene novine Grada Zaprešića 2/2010).
 (2) Ova Odluka stupa na snagu osmog dana od dana objave u Službenom glasniku Grada Zaprešića.








PREDSJEDNIK GRADSKOG VIJEĆA









mr.sc. Drago Bago
�Zabok ima: Visinu naknade iz stavaka ---. ovoga članka određuje Upravitelj groblja sukladno važećem Cjeniku grobljanskih usluga i visina naknade za dodjelu i korištenje grobnih mjesta.


�Uz to bi dodala da Upravitelj groblja donosi cjenik naknada uz prethodnu suglasnost


 gradonačelnika 

